Subject: Kutse osalemiseks 53. Kõrgematel Riigikaitsekursustel
From: "KRKK" <[email-masked]>
To: "SiM info" <[email-masked]>
Cc: "Aivi Sirp" <[email-masked]>
Date: Tue, 3 Mar 2026 13:57:12 +0200

TÄHELEPANU! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada!

Austatud kolleeg

Meil on hea meel kutsuda ühte Siseministeeriumi esindajat osa võtma 53.
Kõrgematest Riigikaitsekursusest, mis toimub Rahvusvahelise
Kaitseuuringute Keskuse korraldamisel koostöös Kaitseministeeriumi,
Välisministeeriumi ja Siseministeeriumiga 03. - 08. mail 2026
<http://www.roosta.ee/> Läänemaal, Roostal.

Kursus algab 03. mail kell 14.00 ja lõppeb 8. mail kell 15.00. Täpsema
programmi saadame kursuse lähenedes. Kursusel osalejatele on ootus, et nad
osalevad kõigis loengutes ja õppereisil.

Palun teatada osalusest hiljemalt 2. aprilliks, täites
registreerumisankeet aadressil:
<https://krkk.icds.ee/registreerimised/krkk-pohikursus>
https://krkk.icds.ee/registreerimised/krkk-pohikursus.

Kursuste eesmärgiks on anda ülevaade riigikaitsest kui tervikvaldkonnast.
Loengutes käsitletakse julgeoleku-, kaitse- ja välispoliitikat,
riigikaitse üldist korraldust ning seadusandlikku keskkonda, Eesti
tegutsemist NATOs ja Euroopa Liidus, Eesti Kaitseväe ülesandeid,
riigikaitsealast koostööd Eestis ning mitmeid teisi teemasid. Kursuslased
osalevad ka grupitöödes, mille käigus lahendatakse erinevaid julgeoleku ja
riigikaitsega seotud ülesandeid ning külastavad Eesti Kaitseväe üksusi.
Kursused on traditsiooniliselt avanud peaminister või kaitseminister ning
esinejad on riigikaitse parimad asjatundjad.

Alates 1999. aastast kaks korda aastas toimuvad kursused on läbinud ca
2600 inimest - Riigikogu liikmed, kõrgemad riigiametnikud ja
kaitseväelased, omavalitsuste, äriettevõtete ja ühiskondlike
organisatsioonide juhid, kirikutegelased, ajakirjanikud ning kunsti- ja
kultuuritegelased. Kursustel osalejatelt oleme saanud väga positiivset
tagasisidet ja oleme kindlad, et osavõtt aitab laiendada teadmisi
riigikaitse valdkonnas ning pakub nii intellektuaalset ergutust kui ka
õdusat olemist.

Kursustel osalemine, majutamine ja toitlustamine on tasuta.

Ülevaate varasemate kursuste vilistlastest ja programmidest leiate
aadressil  <https://krkk.icds.ee/kursused/> https://krkk.icds.ee/kursused/

Täpsustavate küsimustega pöörduge Piret Karuse
<mailto:[email-masked]> [email-masked] või Madis Mikko poole
<mailto:[email-masked]> [email-masked].

Hanno Pevkur

Kaitseminister

Madis Mikko

Kursuste juhataja